Da vinderne af dette års MGP skulle kåres, var det den nordjyske sangduo Ida og Lærke, der med tårer i øjenene kunne modtage prisen. Og siden da har de haft rivende travlt. - Der er rigtig, rigtig mange, der skriver fortæller Ida. Med titlen som MGP vinder karakteriserer særligt ét ord deres sidste døgn. - Stress! Der har bare været så meget, der skulle nåes lige fra da showet sluttede, forklarer de to piger. Og forude venter et både stramt og spændende program.  Men pigerne tager det i stiv arm. - Vi har det rigtig, rigtig godt. Vi er mega glade. Det var helt surrealistisk da vi fik det at vide og vi begyndte bare at græde. Og nu skal vi til en masse koncerter og videre med sangkarrieren,  siger Ida og Lærke.

Referat:
De nordjyske sanglærkers præstation til MGP 2016 går ikke ubemærket hen. Siden de vandt, har sms'erne væltet ind og kalenderen har været fyldt.